b'\n_START_ARTICLE_\nMalcolm Young\n_START_SECTION_\nInden AC/DC\n_START_PARAGRAPH_\nMalcolm Youngs for\xc3\xa6ldre, Margaret og William, flyttede i 1963 til Sydney med b\xc3\xb8rnene George, Margaret, Malcolm og Angus. Den sidste bror, Alex, blev boende i Storbritannien. Familien slog sig ned i forstaden Burwood._NEWLINE_Det f\xc3\xb8rste band Malcolm spillede i var "The Velvet Underground" fra Newcastle, New South Wales (ikke at forveksle med den amerikanske rockgruppe Velvet Underground). Dette band spillede covernumre af sange fra T. Rex og Rolling Stones.\n_START_SECTION_\nAC/DC\n_START_PARAGRAPH_\nI November 1973 startede de to br\xc3\xb8dre, Malcolm og Angus, bandet AC/DC, og tog p\xc3\xa5 nationale turneer med forsanger Dave Evans._NEWLINE_Da AC/DC i 1976 flyttede til Storbritannien, kom der virkelig gang i pladeindspilningerne og verdensturneer. Efter Bon Scotts tidlige d\xc3\xb8d i 1980, udsendte bandet med Brian Johnson som ny forsanger deres bedst s\xc3\xa6lgende album, Back in Black._NEWLINE_Under AC/DC\'s turne i 1988 kunne Malcolm ikke deltage, da han fors\xc3\xb8gte at slippe af med sine alkoholproblemer. I denne periode var det hans nev\xc3\xb8, Stevie, der spillede andenguitar. Men da han lignede Malcolm s\xc3\xa5 meget, var der nogle fans, der ikke lagde m\xc3\xa6rke til, at han var blevet skiftet ud._NEWLINE_Tidligt i karrieren blev Malcolm gift med sin kone O\'Linda, og disse har haft en datter og en s\xc3\xb8n.\n_START_SECTION_\nHelbredsproblemer og d\xc3\xb8d\n_START_PARAGRAPH_\nI April 2014 blev Young alvorligt syg og var ikke i stand til at forts\xc3\xa6tte med at spille. Den 16 April 2014 udgav AC/DC en bem\xc3\xa6rkning at "Young ville tage en pause fra bandet p\xc3\xa5grund af d\xc3\xa5rligt helbred". Dog sagde sangeren Brian Johnson p\xc3\xa5 trods af tidligere rapporter: "Vi kommer helt sikkert sammen igen I Maj I Vancouver. Vi tager nogle guitarer og hvis nogle har nogle id\xc3\xa9er, s\xc3\xa5 optager vi det". I Juli afsl\xc3\xb8rede Johnson at Young var p\xc3\xa5 hospitalet og fik behandling af en uspeciferet sygdom og var udskiftet i l\xc3\xb8bet af Maj optagelserne af hans nev\xc3\xb8, Stevie Young. Den 24 September 2014 annoncerede bandets ledelse at Young ikke ville replicere i bandet igen. Stevie Young blev ved med at udskifte Malcolm I bandet\'s 2015 Rock or Bust World Tour._NEWLINE_Den 26 September 2014 The Sydney Morning Herald rapporterede at Young havde demens og var kommet p\xc3\xa5 et plejehjem hvor han ville f\xc3\xa5 fultids omsorg. Young familien sagde "Hvis du var i et rum med Young og gik ud, og kom tilbage et minut senere, ville han ikke huske hvem du var. Han har fuldst\xc3\xa6ndigt tab af kortvarig hukommelse. Hans kone, Linda, har sat ham i fuldtids omsorg."._NEWLINE_Young d\xc3\xb8de den 18 November i en alder af 64 i Lulworth House i Elizabeth Bay. Young\'s \xc3\xa6ldre bror George Young d\xc3\xb8de nogle uger f\xc3\xb8r, den 22 Oktober 2017.\n_START_SECTION_\nUdstyr\n_START_PARAGRAPH_\nMalcolm Young spillede p\xc3\xa5 en  Gretsch Jet Firebird model 1963 med diskant- og midt-pickupperne afmonteret og erstattet med plastikplader og senere sokker. Malcom Young\'s foretrukne r\xc3\xb8rforst\xc3\xa6rkere er Marshall en original JTM45/100 fra 1966 og en sen Superbass 100 watt fra slutningen af 1960\'erne eller begyndelsen af 1970\'erne. Hver forst\xc3\xa6rker driver to_NEWLINE_4x12" kabinetter.'